Predsednica Evropskog pokreta za Kosovo i Metohiju Rada Trajković izjavila je danas FoNetu da je prekjuče dobila obećanu zaštitu policije, koju je zatražila zbog ugroženosti nje i njene porodice.

Foto: N1 (Arhiva)

Prema njenim rečima, posle zahteva upućenog odeljenju za zaštitu lica i objekata pri MUP Srbije, sada je čuvaju jedan muškarac i jedna žena.

„Oni su profesionalci i nemam nikakve primedbe na njihov rad“, rekla je Trajković, koja je obezbeđenje čekala od prošle nedelje.

Ipak, kaže da joj se ne dopada taj osećaj neslobode i činjenica da ima stalnu pratnju.

Dodaje da joj naročito teško pada odvojenost od Kosova, pa zbog toga, pokušava da pronađe načine da, ipak, pređe administrativnu liniju.

Najavljuje i da će sutra ići na protest „1 od 5 miliona“, a očekuje da će sa njom ići i njena policijska pratnja.

„Samo se pitam, da li će ako tamo viknem i oni zajedno samnom viknuti ‘Vučiću, lopove'“, u šaljivom tonu je zaključila Trajković.

Podržite nas članstvom u Klubu čitalaca Danasa U vreme opšte tabloidizacije, senzacionalizma i komercijalizacije medija, duže od dve decenije istrajavamo na principima profesionalnog i etičkog novinarstva. Bili smo zabranjivani i prozivani, nijedna vlast nije bila blagonaklona prema kritici, ali nas ništa nije sprečilo da vas svakodnevno objektivno informišemo. Zato želimo da se oslonimo na vas. Članstvom u Klubu čitalaca Danasa za 799 dinara mesečno pomažete nam da ostanemo samostalni i dosledni novinarstvu u kakvo verujemo, a vi na mejl svako veče dobijate PDF sutrašnjeg broja Danas. Učlani se